b'\n_START_ARTICLE_\nKin\xc5\xb3 kambarys\n_START_SECTION_\nEksperimentas\n_START_PARAGRAPH_\nKin\xc5\xb3 kambario eksperimente, \xc5\xbemogus, kuris nesupranta kin\xc5\xb3 kalbos s\xc4\x97di kambaryje \xc4\xaf kur\xc4\xaf paduodami u\xc5\xbera\xc5\xa1yti kini\xc5\xa1ki hieroglifai. Kambaryje taip pat yra knyga, kurioje yra sud\xc4\x97tinga aib\xc4\x97 taisykli\xc5\xb3 (sura\xc5\xa1yt\xc5\xb3 anks\xc4\x8diau), skirt\xc5\xb3 manipuliuoti ir i\xc5\xa1vesti kitus hieroglifus i\xc5\xa1 kambario. Tai b\xc5\xabt\xc5\xb3 daroma mechaniniu pagrindu: \xe2\x80\x9ekai pamatai simbol\xc4\xaf X, para\xc5\xa1yk simbol\xc4\xaf Y\xe2\x80\x9c. Mintis yra ta, kad kini\xc5\xa1kai kalbantis \xc5\xbemogus paduot\xc5\xb3 \xc4\xaf kambar\xc4\xaf kini\xc5\xa1kai u\xc5\xbera\xc5\xa1ytus klausimus ir atitinkami atsakymai i\xc5\xa1eit\xc5\xb3 i\xc5\xa1 kambario taip, jog ne kambaryje esan\xc4\x8diam \xc5\xbemogui atrodyt\xc5\xb3, jog kambaryje yra kin\xc5\xb3 kalb\xc4\x85 mokantis \xc5\xbemogus._NEWLINE_J. Searle \xc4\xafsitikinimu, tokia sistema grei\xc4\x8diausiai i\xc5\xa1laikyt\xc5\xb3 Turing test\xc4\x85, tuo tarpu asmuo, s\xc4\x97dintis kambaryje ir manipuliuojantis simboliais akivaizd\xc5\xbeiai ne\xc5\xbeinot\xc5\xb3 kin\xc5\xb3 kalbos. Tokiais motyvais yra bandoma sugriauti stipraus dirbtinio intelekto \xc5\xa1alinink\xc5\xb3 tvirtinimus._NEWLINE_Kini\xc5\xa1ko kambario motyvas \xe2\x80\x9eu\xc5\xbepuola\xe2\x80\x9c du stipraus dirbtinio intelekto \xc5\xa1alinink\xc5\xb3 tvirtinimus. Pirmas tvirtinimas yra tas, kad sistema, sugebanti i\xc5\xa1laikyti Tiuring test\xc4\x85 supranta \xc4\xafeit\xc4\xaf ir i\xc5\xa1eit\xc4\xaf. Akivaizdu, kad kin\xc5\xb3 kambario atveju \xc5\xbemogus s\xc4\x97dintis kambaryje n\xc4\x97 nenutuokia apie k\xc4\x85 yra \xc4\xafeinantys hieroglifai. Antras tvirtinimas yra, kad Tiuring test\xc4\x85 i\xc5\xa1laikanti sistema gal\xc4\x97t\xc5\xb3 paai\xc5\xa1kinti \xc5\xbemogaus m\xc4\x85stym\xc4\x85. Akivaizdu, kad kin\xc5\xb3 kambario atveju apie jok\xc4\xaf m\xc4\x85stym\xc4\x85 negali b\xc5\xabti n\xc4\x97 kalbos._NEWLINE_Esminis argumentas \xc4\x8dia yra skirtumas tarp sintaks\xc4\x97s ir semantikos. Kambarys gali manipuliuoti simboliais pagal taisykles, kurios yra sura\xc5\xa1ytos knygoje. Tokiu b\xc5\xabdu kambario elgsen\xc4\x85 galima apib\xc5\xabdinti sintaksin\xc4\x97mis taisykl\xc4\x97mis. Ta\xc4\x8diau \xc5\xa1iuo atveju n\xc4\x97ra jokios kalbos apie manipuliuojam\xc5\xb3 simboli\xc5\xb3 supratim\xc4\x85, t. y. j\xc5\xb3 semantik\xc4\x85._NEWLINE_Akivaizdu, kad sintaks\xc4\x97 n\xc4\x97ra pakankama norint tur\xc4\x97ti semantik\xc4\x85. Taip pat sunku pasakyti ko tr\xc5\xabksta sintaksiniam supratimui, norint pasiekti semantin\xc4\xaf. J. Sarle \xc5\xa1ioje vietoje kaip kandidatus pasi\xc5\xablo s\xc4\x85mon\xc4\x99, intencingum\xc4\x85, subjektyvum\xc4\x85.'